মাত্র কয়েক দিন হল অসমে নাগরিক পঞ্জি প্রকাশিত হয়েছে। সুপ্রিম কোর্টের চাপে রাজ্য সরকার অতি দ্রুত কাজটি করতে বাধ্য হয়েছে। এত জটিল কার্যাবলি সম্পন্ন করতে গেলে ভুল থাকবেই। আর কিছু লোক তো বাইরে থাকবেনই, সে জন্যই তো নাগরিক পঞ্জি। কিন্তু কিছু লোক এটাকে রাজ্য সরকারের চরম অন্যায় বলে মনে করেই কলমের গুলিগোলা ছুড়ছেন। তাঁরা ভুলেই গিয়েছেন, কাজটা সুপ্রিম কোর্টের নির্দেশে হয়েছে। তাঁরা বরং সুপ্রিম কোর্টের কাছে মতামত ব্যক্ত করুন।